43. ΝΟΜΟΣ υπ’ αριθ. 192 της 17/20 Δεκ. 1946 Περί τροποποιήσεως διατάξεών τινων του Α.Ν. 875/37 «περί βοσκής και συμπληρώσεως διατάξεών τινων των περί διαχειρίσεως και διοικήσεως δασών Νόμων». Κατηργήθη δια της παρ. 45 άρθρ. 317 Ν.Δ. 86/1969 (κατωτ. αριθ. 45) εξαιρέσει των κατωτέρω παρατιθεμένων διατάξεων της παρ. 1 του άρθρ. 22 και των άρθρ. 24-26. Άρθρ.22.-1.Συνιστάται μία θέσις Διευθυντού ως προϊσταμένου της Β΄ Διευθύνσεως Δασών επί βαθμώ Διευθυντού β΄ ή α΄ τάξεως ήτις πληρούται κατά τα υπό του άρθρ. 9 παρ. 3 του Δ. της 17 Σεπτ. 1946 «περί διαιρέσεως των υπηρεσιών του Υπουργείου Γεωργίας κλπ.» οριζόμενα. Άρθρ.24.-1.Αι υπό του άρθρ. 59 παρ. 1 του Νόμ. 4173 «περί Δασικού Κώδικος» ως ετροποποιήθη και συνεπληρώθη μεταγενεστέρως προβλεπόμεναι τρεις θέσεις μηχανικών καθορίζονται εις μίαν θέσιν Πολιτικού Μηχανικού, μίαν θέσιν Αρχιτέκτονος και μίαν θέσιν Ηλεκτρολόγου-Μηχανολόγου κατανεμόμεναι δι’ αποφάσεως του Υπουργού της Γεωργίας. Τας θέσεις ταύτας καταλαμβάνουν πεπειραμένοι διπλωματούχοι Ανωτάτων Τεχνικών Σχολών με υπερδεκαετή τουλάχιστον πείραν. 2.Μηχανικοί συγκεντρούντες τα προσόντα των εδ. 1 και 2 του παρόντος άρθρου και προϋπηρετήσαντες εις την δασικήν υπηρεσίαν ως ημερομίσθιοι τεχνικοί υπάλληλοι ευδοκίμως δύνανται μετά γνώμην του Δ. Συμβουλίου του Υπουργείου Γεωργίας να διορισθώσιν εις τας θέσεις ταύτας, εφ’ όσον μεν κέκτηνται υπερδεκαετή πείραν επί βαθμώ μηχανικού α΄, εφ’ όσον δε κέκτηνται υπερδεκαπενταετή τοιαύτην επί βαθμώ Νομομηχανικού β΄. 3.Αι διατάξεις του άρθρ. 23 του από 28/29.12.1945 Ν.Δ/τος «περί διοικήσεως, διαχειρίσεως και λειτουργίας του Κεντρικού Ταμείου Γεωργίας, Κτηνοτροφίας και Δασών», εφαρμόζονται και δια την περίπτωσιν της παρ. 2 του άρθρ. 6 του 2478 Νόμου. Άρθρ.25.-Εις το μόνιμον προσωπικόν της Δασικής Υπηρεσίας το υπηρετούν εις πρότυπα δασοκτήματα τελούνται υπό Κρατικήν εκμετάλλευσιν ή  ασχολούμενον εις εργασίας δασικής οδοποιΐας, διευθετήσεως χειμάρρων και αναδασώσεων δύναται να παρέχηται δι’ αποφάσεως των Υπουργών Γεωργίας και Οικονομικών κατόπιν προτάσεως του αρμοδίου Γενικού Επιθεωρητού ή Επιθεωρητού δασών, παγία κατά μήνα αποζημίωσις, αναλόγως των εκασταχού συνθηκών και της αποδοτικότητος εις εργασίαν και ανεξαρτήτως των εκτός της καθωρισμένης έδρας των διανυκτερεύσεων αντί των συνήθως βάσει των γενικών διατάξεων χορηγουμένων ημερησίων αποζημιώσεων. Άρθρ.26.-Από της ισχύος του παρόντος επιτρέπεται ο διορισμός εις θέσιν προσωρινού δασοφύλακος και των εχόντων ηλικίαν μέχρι τριάκοντα πέντε ετών. 